Shin Hamuretto

je roman-drama (ili *[[lesedrama]]*) japanskog pisca Osamua Dazaija. Premijerno objavljeno u srpnju 1941. godine, ovo djelo je moderna obrada (parodija) Shakespeareovog *[[Hamlet]]a*, a iako se radi o prozi u obliku dramskog teksta, ovo je ujedno i prvi pravi dovršeni roman Osamua Dazaija. Izdavačka kuća Bungei Shunjū objavila je cjeloviti roman 2. srpnja 1941. godine, a prodavao se po cijeni od 1 jena i 70 sena.

## Nastanak

Dazai je 1. veljače 1941. godine započeo rad na ovom djelu, a cjelokupni rukopis kompletiran je u svibnju iste godine. U predgovoru, Dazai otkriva da je prilikom pisanja čitao prijevod djela Shōyōa Tsubouchija iz 1933. godine, koji je sadržavao i originalni tekst na engleskom jeziku (zbog čega je Dazai čitao uz rječnik), ali i prijevodu Bunjija Uraguchija iz 1932. godine; potonje izdanje posudio je od svoje supruge Michiko. 

U pismu prijatelju i kolegi Masujiju Ibuseu, Dazai je napisao da iako djelo ima formu drame, zamislio ga je kao novu vrstu romana, zbog čega se smarta romanom-dramom. Predgovor dodatno pojašnjava da je *Novi Hamlet* svojevrsna *[[lesedrama]]*, odnosno prozni tekst namijenjen čitanju (ne nužno izvođenju) u formi dramskog teksta.

## Radnja

Radnji prethodi autorski predgovor u kojem Dazai raspravlja o prijevodu Shōyōa Tsubouchija, iskazuje veliko poštovanje prema izvorniku te potiče čitatelje da se vrate tekstu. Sama radnja započinje tako što mladi Hamlet želi ići na fakultet, ali novi ga kralj u tome zaustavlja i poziva Horacija. Nešto kasnije, Ofelija priča sa svojim bratom Laertom, koji je upozorava da se ne zaljubljuje u Hamleta; opisuje Hamleta kao vještog u svemu, ali bez strasti, i kao osobu koja je sposobna dubinski percipirati ljudsku prirodu. Polonije daje Laertu upute o studentskom životu, nakon čega priča s Ofelijom, a Laert odlazi. Horacije i Hamlet razgovaraju te saznajemo da fakultetom kruži glasina o pojavljivanju duha. 

Nešto kasnije, Horacije priča s kraljicom, a kada im se pridruži kralj potegne se tema Ofelijine trudnoće. Hamlet kasnije priča s Polonijem, a ubrzo im se pridruži i Horacije; kraljeviću je neugodno zbog glasina o Ofelijinoj trudnoći pa započinje svađu, dok Polonije priznaje da vjeruje u glasine o duhu. Ofeliju kasnije vidimo kako razgovara s kraljicom. 

Kako bi smirili kralja, koji je uznemiren zbog glasina o mogućem regicidu, Polonije, Hamlet i Laert odluče izvesti predstavu u predstavi; predstava se zove , a Dazai ju je modelirao prema pjesmi *The Hour and the Ghost* pjesnikinje Christine Rossetti; kralju se predstava sviđa, a kraljica je bijesna. Polonije i kralj kasnije pričaju, a razgovor završava tako što kralj ubije Polonija. 

U posljednjem dijelu, Hamlet i Ofelija razgovaraju; kraljev dolazak potakne Hamleta da pomogne Ofeliji da pobjegne. Započinje rat, a Laert umire. Kralj dolazi informirati Hamleta, koji ubrzo shvati da je kralj taj koji je ubio Polonija. Tada dolazi Horacije koji ih obavještava da je kraljica počinila samoubojstvo utapanjem.

## Izvedbe

Iako djelo ne spada među Dazaijeva poznatija i popularnija djela, svojedobno je u Japanu postojao interes za izvođenjem na sceni. Hiroshi Akutagawa, Michio Katō i drugi iz  višestruko su iščitavali djelo te su imali ozbiljnu namjeru uprizoriti ga. Akutagawa je početkom ljeta 1946. godine posjetio Dazaija u Kanagiju kako bi dobio dopuštenje za izvođenje drame; Dazai je dao svoj pristanak, ali izvedba se nikada nije dogodila. Međutim, djelo je izvedeno kasnije:

* Od 14. do 23. prosinca 1948. godine, djelo je izvođeno u dvorani Yomuri pod naslovom . Adaptaciju je napravio Teruaki Miyata, dok je režiju potpisao Hiroshi Kanō, dok je naslov bio referenca na Dazaijev poznati roman.
* Japanska trupa  izvela je djelo u sklopu svog repertoara.
* U prosincu 2008. godine, Takashi Gaijin režirao je izvedbu koja je prikazana u Shizuoki. 
* U lipnju 2023. godine, adaptacija pod naslovom , koju je režirala Marie Gono izvedena je tokijskom Teatru PARCO.

## Bilješke

## Reference

## Vanjske veze
*Unos br. 1576 – "Shin Hamuretto" (新ハムレット) (Aozora Bunko)